cyanic-selkie/wikianc huggingface dataset:
Gleashtan
right|thumb|Moddel Benz "Velo" (1894) She sorçh dy charbyd gleashit ta ymmydit son troailtee y ymmyrkey fo broo jeshaght ny motor er lheh echey eh gleashtan, gleayshtan ny carr. Dy mennick, ta'n fockle "gleashtan" currit er carbid as kiare queeylyn as eddyr un hoiag as hoght soiagyn ayn. 'Sy vlein 2010 v'eh oolit dy row ny smoo na un villioon gleashtanyn er ny raaidyn, daa cheayrt ny smoo na'n 500 millioon v'ayn 'sy vlein 1986. Ta earroo ny gleashtanyn girree dy tappee, 'sy Çheen as 'syn Injey er lheh.
Bun-ocklaght
Ta'n fockle "carr" çheet magh ass y raue Celtiagh *carr- ("cairt" ny "waggon"). Mastey ny çhengaghyn elley ta jannoo ymmyd jeh focklyn as y fraue Celtiagh ayn myr bun, ta carr y Yernish as y Vretnish, karr y Vritaanish, carrum y Ladjyn, carro y Spaainish as car y Vaarle.
Genus (reddaghey)
Foddee genus çheet er:
Damhliag
Ta Damhliag (Duleek) ny valley beg ayns shiar Choontae yn Vee, Nerin. T'eh soit lieh-vollagh eddyr Coontae Lhoo as Coontae Ghivlyn faggys da Droghad Aah. Rere coontey-pobble 'sy vlein 2006 va 3,236 cummaltee 'sy valley.
Hibbin (lettyr)
She hoghtoo lettyr abbyrlhit ny Gaelgey ee hibbin (H, h), rere'n abbyrlhit Romanagh, as myr shen, hoghtoo lettyr ny abbyrlhittyn elley haink ass.
Shennaghys
T'ad gra dy daink hibbin jeh screeu caslys jeh cleigh ayns jalloo screeudeyrys Egyptagh. Haink y cowrey shoh trooid coryssyn screeu Proto-Sinaitagh, Feaneeckagh, Greagagh, Etruscagh as Romanagh dys y chummey t'ayn nish.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Coadyn co-earrooder
Ayns Unicode, ta H mooar ec U+0048 as h beg ec U+0068.
Ayns ASCII, ta H mooar ec 72 as h beg ec 104. Ayns earrooyn jeesoil, shen 01001000 as 01101000.
Ayns EBCDIC, ta H mooar ec 200 as h beg ec 136.
Ayns HTML as XML, ta H mooar ec "<tt>&#72;</tt>" as h beg ec "<tt>&#104;</tt>".
Cosoylaghey
Haink I Kyrillagh reesht jeh'n lettyr Greagagh Eta, agh t'eh çheet er y vreeockle /i/. Haink En Kyrillagh jeh'n lettyr Greagagh Nu, as t'eh çheet er y chorockle /n/. T'eh ry-akin heose son cosoylaghey, er y fa dy vel eh gollrish hibbin. Haink Eta Coptagh jeh eta Greagagh, agh t'eh çheet er /i/ ny /j/. Cha nel fer erbee jeu çheet er /h/.
Farkas Bolyai
She maddaghteyr Ungaaragh va Farkas Bolyai (9 Toshiaght Arree 1775 – 20 Sauin 1856; ennit chammah myr Wolfgang Bolyai 'sy Ghermaanish). Ta enney mie er son yn obbyr echey 'sy towse-oaylleeaght.
Vesoul
Ta Vesoul ny chaayr as ny chommyoon ayns Franche-Comté ayns sheear hwoaie y Rank. T'eh ny phreeu-valley er yn ard Franche-Comté, as préfecture y rheynn Haute-Saône.
'Sy vlein 2020 va 14,866 cummaltagh ayns Roazhon, agh ny smoo na 34,000 'syn ard moirvaljagh. Ta'n ennym Frangagh Vésuliens currit er ny cummaltee.
Glion
thumb|Glion U-chummit ayns [[Glacier National Park (ny Steatyn Unnaneysit)|Glacier National Park, Montana, ny Steatyn Unnaneysit]] thumb|Ta boallaghyn begnagh jeeragh ry-akin ayns [[Romsdalen ayns Norlynn Heear]] thumb|[[Gleann Aireamh, nane jeh Glionteenyn Aontrym ayns Nerin Hwoaie]]
Ta glion (voish glend, glenn y Çhenn Yernish as y Yernish Veanagh) çheet er ard injil liauyr ta roie dy mennick eddyr cruink ny sleityn, as dy mennick ta awin ny strooan roie ny trooid. Ta'n chooid smoo crooit rere crimmey eaghtyr y thalloo liorish awinyn ny strooanyn harrish traa feer liauyr. Ta glionteenyn elley crooit liorish awinyn rioee. Foddee ny h-awinyn rioee tannaghtyn ayns glionteenyn ayns sleityn ardey ny ayns ardjyn poullagh.
Ec dowan-lheeadyn as yrjidyn ny s'inshley, foddee ny glionteenyn shen va crooit rere riojey ve crooit ny mooadit car eashyn rioee agh t'ad seyr voish y rio nish as jiu ta strooanyn ny awinyn roie ny drooid. Ayns ardjyn faasagh, foddee glionteenyn ve çhirrym ny gymmyrkey coorseyn ushtey dy anvennick. Ayns ardjyn bun-charrick clagh eayil, foddee glionteenyn çhirrym ve crooit voish teaymey ta taghyrtyn jiu fo'n thalloo. Er y chooid smoo, ta glionteenyn skort crooit rere gleashaghtyn dowanagh as cha rere crimmey. Shimmey sorçh dy ghlion ta ry-gheddyn as çheer-oaylleeyn cur sheese orroo lesh çhiarrymyn foddee t'er ymmyd er feie ny cruinney ny t'er ymmyd ayns ardjyn ardjynagh ny lomarcan.
Genus
Ayns bea-oaylleeaght, she possan rang-oardraghey eh genus. Ta ymmyd jeant jeh dys rang-oardraghey bioagyn bio as marroo. T'eh ass Ladjyn genus "kynney, sorçh, keintys, dooghys".
Ayns rang-oardraghey bea-oaylleeagh, ta genus fo kynney as erskyn dooie.
Søldarfjørður
Ta Søldarfjørður ny valley beg ayns Ellanyn ny Geyrragh ta soit er yn ellan Eysturoy.
Myo Ko Ko San
She craishteyder tessen-cheintyssagh, immeeaghtagh er son cairyn LADT, as cosneyder tostyl aalid Burmagh ee Myo Ko Ko San (မျိုးကိုကိုစန်း; ruggit er 1 Mean Fouyir 1994). Er 19 Mean Souree 2018, chossyn ee Aundyryn ASEAN - LGBT Community Pride.
Bea leah as ynsagh
Va Myo Ko Ko San ruggit er 1 Mean Fouyir 1994 ayns Mandalay, Myanmar, myr guilley. She ish y nah phaitçhey ass tree chloan, marish shenn vraar as braar aeg. Hoshee ee goll trooid jymmoose olk keintyssagh 'sy lambaanid eck, as hoshee ee caghlaa e keintys tra v'ee 15 bleeaney d'eash tra v'ee foast 'sy scoill. Ghow ee jerrey lesh e lhaue-lheeys aa-livreys keintys 'sy Çheer Thai tra v'ee 23 bleeaney d'eash. Ren ee studeyrys er y jeshaghteyrys shivoil ec Ollooscoill Haghnoaylleeagh, Mandalay.
Miss Rainbow Ribbon 2013
Ayns 2013, ren ee cohirrey ayns Miss Rainbow Ribbon 2013, tostyl son mraane tessen-cheintyssagh hie er taghyrt er 23 Jerrey Fouyir 2013 ec Hotel Mandalay liorish Rainbow Ribbon Network Myanmar. Erreish j'ee yn tostyl y chossyn, v'ee reiht son shassoo er son Myanmar son Miss International Queen 2014, y tostyl aalid da mraane tessen-cheintyssagh smoo 'sy Dowan.
Miss International Queen 2014
Hass ee er son Myanmar ec y tostyl Miss International Queen 2014 hie er taghyrt er 7 Sauin 2014 ayns Pattaya, y Çheer Thai, marish cohirreyderyn voish 20 ashoonyn elley. Haink ee stiagh 'sy chied ynnyd son Schleiyn.
Miss Universe Myanmar 2022
She Myo Ko Ko San y chied ven tessen-cheintyssagh cohirrey ayns Tostyl Miss Universe Myanmar. Haink ee stiagh mastey ny 10 cohirreyderyn syrjey ayns Miss Universe Myanmar 2022.
Coorse bea
Erreish j'ee cohirrey 'sy tostyl Miss International Queen 2014, va enney currit urree myr Miss International Queen Myanmar, as haink urree dy ve ny far-chraishteyder as ny h-aghteyr.
The Emperor's New Groove
She scannane aittys scannane bioghit Americaanagh voish y vlein 2000 eh The Emperor's New Groove. Hie yn scannane er ny ghientyn liorish Walt Disney Feature Animation as er ny skeaylley magh liorish Walt Disney Pictures trooid Buena Vista Pictures Distribution. Y 40oo scannane bioghit lesh y teyrlann, v'eh stiurit ec Mark Dindal voish scaa-chloie liorish David Reynolds as skeeal liorish Chris Williams as Dindal. Ta'n fwirran goo goaill stiagh David Spade, John Goodman, Eartha Kitt, Patrick Warburton, as Wendie Malick. Hie scannane eiyrtyssagh, Kronk's New Groove, er ny skeaylley magh jeeragh er feeshan ayns 2005.
Coryssyn screeuee Canadagh
Ta Coryssyn screeuee Canadagh (ny keayrtyn, sheelaght Chanadagh), ny kynney dy abugidaghyn t'ad jannoo ymmyd jeu dys screeu çhengaghyn bun-dooghyssagh Canadagh ennagh. T'ad goaill stiagh çhengaghyn Algonquiagh as Çhengaghyn Eskimagh-Aleutagh; va ymmyd jeant jeu liorish çhengaghyn Athabaskan traa dy row.
Ta ymmyd jeant jeh ny coryssyn shoh dys screeu abbyrtyn Creeish eddyr Naskapish (ayns Quebec) dys ny Sleityn Rocky, as shen goaill stiagh including Creeish Hiar, Creeish Cheylley, Creeish Churree as Creeish Vagheragh. 'Syn Arctagh Canadagh hiar, t'ad screeu Inuktitut lioroo, as ta stayd co-oikoil oc marish yn abbyrlhit Romanagh ayns Nunavut. Ta ymmyd ardjynagh oc dys screeu Ojiwebish 'syn Chanadey Heear. Va ymmyd jeant jeu keayrtyn dy row dys screeu Siksikish, Dakelhish, Dene Suline, Slavish, Tliçhoish, as Danezaaish.
Ta ymmyd neuchadjin jeant jeu liorish boodeeyssyn er creeaghyn ny Canadey as ny Steatyn Unnaneyssit, agh she phenomenon Canadagh t'ayn son y chooid smoo.
Cummey
Gyn scansh da'n ennym Baarleagh "Canadian Aboriginal Syllabics" oc, she abugida t'ayn, cha nee sheelaght. Ta cowraghyn er lheh ec dagh shillab ayns sheelaght, as son y chooid smoo cha nel shillabyn gollrish y cheilley ga dy vel y corockle cheddin oc. Ta'n corys screeuee Canadagh jannoo ymmyd jeh cowraghyn cadjin as ad y chaghlaa (liorish çhyndaa) dys cowraghey y breeockle t'oc. Cha nel yn aght cowree shoh, liorish çhyndaa ny "lettyryn", ry-akin ayns coryssyn screeuee elley erbee.
Kittys
right|thumb|Kittys da dooinney aasit Ta kittys ny braag charmeish çheet er sorçh dy vraag-spoyrt lesh baare carmeish as trie rubbyr er. V'ad cummit myr sorçh dy chullee choshey da'n traie ayns ny 1830yn ec y Liverpool Rubber Company (Dunlop ny s'anmey). V'ad ceaut ayns scoillyn 'sy Reeriaght Unnaneysit myr paart jeh eaddeeyn cadjinit ayns ynsagh fishigoil. Ny s'anmey, ansherbee, cha row ad ry-akin cha mennick na row ad rieau, agh nish t'ad ry-akin myr braagyn fassanagh veih'n vlein 2008 leah as deiney ardghooagh lheid as Pete Doherty cur cleayney er çheet er ash ny kittsyn.
Corockle cooyl-eeacklagh
thumb|200px|Fockley magh corockle cooyl-eeacklagh. Ta'n [[çhengey ayns jiarg, as sideyn cowraghey stroo yn aer.]] Ta corockle cooyl-eeacklagh goll er fockley magh liorish y çhengey faggys da ny bentyn da'n dreeym cooyl-eeacklagh. Shoh cooyl-eeacklee yn Abbyrlhit Sheeanagh Eddyr-ashoonagh:
Kabylee
She possan kynneeagh Berberagh ad ny Kabylee ( ny Leqbayel ny Iqbayliyen). She Kabylia ayns twoaie yn Algear, harrish ny Sleityn Atlasagh as shiar voish Algiers, y thalloo dooghyssagh oc. T'ad nyn bossan Berberisheyryn smoo 'syn Algear as nyn nah phossan Berberisheyryn smoo 'syn Affrick Hwoaie.
Ta ram Kabylee er nyn arraghey voish yn Algear, rere cooishyn lheid as Caggey Theayagh yn Algear, smaghtey cultooragh liorish reiltys meanagh yn Algear, as laggaghey çhynskylagh. Ta eebyrtys ny Kabylee ry-gheddyn ayns ram çheeraghyn elley jiu, goaill stiagh y Rank as ayns Québec 'sy Chanadey.
Ta ny Kabylee loayrt Kabylish, çhengey Verberagh, er y chooid smoo. Voish Arragh ny Berberee ayns 1980, t'ad er ny ve ec toshiaght y ghleashaght son enney oikoil ny çhengaghyn Berberagh 'syn Algear.
Spoyrtyn
thumb|[[Zinedine Zidane]]
Yn Kerroo Ewagh
right|thumb|Laaney 'sy Cherroo Ewagh She fer jeh ny kerrooyn tradishoonagh ayns Shenn Valley Jerusalem eh yn Kerroo Ewagh ( HaRova HaYehudi ny HaRova; حارة اليهود‎ Harat al-Yehud). Ta'n ard, ta 116,000 meader kerrinagh er eaghtyr, soit ayns rheynnag hiar yiass jeh'n chaayr voallit, as t'eh sheeyney magh veih Giat Heion 'sy jiass, rish y Cherroo Armeanagh 'sy neear, gys Straid y Driaght 'sy twoaie as t'eh sheeyney gys Boalley yn Accan as Cronk y Çhiamble 'sy niar. Ayns bleeantyn beggey yn 20oo eash va mysh 19,000 Ew cummal ayn.
Jiu, ta 2,000 cummaltagh ayn as ta ram yeshiva as synagog soit ayn, goaill stiagh Synagog Hurva va stroiet shiartanse dy cheayrtyn as va aachasherickit 'sy vlein 2010.
Cowraghyn thallooin
thumb|250px|middle|Caslys-çheerey yn Cherroo Ewagh (2010)
Magdalena Neuner
She aa-ghaa-roortagh keirdey Germaanagh ee Magdalena "Lena" Neuner (ny Magdalena Holzer dy leighoil voish e poosey ayns 2014; ruggit er 9 Toshiaght Arree 1987). She ish y ven smoo rahoil v'ayn rieau ec ny Biathlon World Championships as cosneyder boyn airhey Olympagh daa cheayrt t'ee chammah. Tra v'ee 21 vleeaney d'eash, haink urree dy ve ny cosneyder er Cappan y Theihill Erskyn Ooilley ayns shennaghys yn International Biathlon Union (IBU). Marish 34 barriaghtyn Cappan y Theihill, ta Neuner rhenkit 'sy nah ynnyd er son barriaghtyn coorse er turrys y Biathlon World Cup. T'ee er ny chosney enmys Chappan y Theihill Erskyn Ooilley tree keayrtyn, ayns 2007–08, ayns 2009–10, as ayns e imbagh jerrinagh ayns 2011–12. Tra v'ee 25 bleeaney d'eash, dirree ee ass y spoyrt ayns Mayrnt 2012 as ee gra nagh row yn greeasaghey cheddin eck as dy row ee geearree bea chadjin.
William Henry Bragg
She fishigagh, kemmigagh, maddaghteyr as spoyrteyr Goaldagh va William Henry Bragg (2 Jerrey Souree 1862 – 10 Mayrnt 1942). S'ard-ghooagh eh er yn oyr dy ren eh, marish e vac William Lawrence Bragg, cosney Aundyr Nobel ayns Fishig 'sy vlein 1915 myr eiyrtys er yn obbyr ren ad marish scellyn-X dys strughtooryn jeh crystalyn y gheddyn magh. Dod ad taishbyney dy row crystalyn dy stoo goll rish cloreed sodjum jeant ass millioonyn dy h-eeaneyn cloreed as eeaneyn sodjum reaghit dy reajagh. She ny Braggyn yn un ayr as vac chossyn yn onnor shoh.
Yanka Kupala
right|thumb|Cochaslys Yanka Kupala She ennym screeuee lesh yn 'eelee as y screeudeyr Belarooshagh, Ivan Daminikavich Lutsevich (Іва́н Даміні́кавіч Луцэ́віч), va Yanka Kupala (Janka Kupała, Belarooshish: Я́нка Купа́ла; 7 Jerrey Souree [ S.A. 25 Mean Souree] 1882 – 28 Mean Souree, 1942). Ta Kupala coontit myr fer jeh screeudeyryn ny Belarooshish share 'sy 20oo eash.
Y seihll aeg echey
left|thumb|Y thie raad haink Kupala er y theihll Va Kupala ruggit er 7 Jerrey Souree 1882 ayns Viazynka, balley folwark faggys da Maladzyechna. By jeh sluight Szlachta paarantyn Kupala, ga dy row ad failt myr eirinee vaillee 'sy folwark. Hooar Kupala ynsagh Belarooshagh tradishoonagh as dirree eh lesh e studeyryssyn 'sy vlein 1898. Lurg baaish yn ayr echey 'sy vlein 1902, ren Kupala obbraghey myr ynseyder, myr guilley shapp as myr freilleyder recortyssyn.
She Ziarno, daan ennaghtagh 'sy Pholynnish ren eh creaghney 'sy vlein 1903-1904 fo'n lhiass-ennym "K-a", va'n chied eiyrtys echey 'sy lettyraght. She Мая доля (Maja dolja), hie magh er 15 Jerrey Souree 1904, va'n chied obbyr echey 'sy Velarooshish. Va'n daan Мужык (Muzhyk, "Boddagh") soilshit magh echey blein ny yei, y chied hie er ny hoilshaghey magh echey. V'eh ry-akin ayns phabyr naight Belarooshagh y Rooshish Severo-Zapadnyi Krai er 11 Boaldyn 1905. Hie daanyn elley echey magh er nyn soilshaghey ayns pabyr naight y Velarooshish, Nasha Niva, eddyr ny bleeantyn 1906 as 1907.
Ayns Vilnius as Caayr Pheddyr
Ren Kupala scughey veih'n Velaroosh gys Vilnius 'sy vlein 1908 raad ren eh goll er oaie lesh yn obbyr echey myr feelee. 'Sy vlein cheddin hie en chied lioar çhaglym jeh ny daanyn echey Жалейка (Zhaleyka, "Y Feddan Beg") fo glackey myr cur magh noi-reiltyssagh ec reiltys y Taar. Va oardagh goaill seose Kupala tayrnit er ash 'sy vlein 1909, agh va'n nah chur magh echey glackit ec ny reiltyssyn ynnydagh ayns Vilnius. Chur eh stad lesh yn obbyr echey lesh Nasha Niva dy chur lhiettrimys er milley foaynoo yn phabyr naight er son ny screeunyn echey.
Car y lhing Hoveidjagh
Hie ennaghtyn ny screeunyn echey er nyn geaghley lurg Irree Magh Yerrey Fouyir 'sy vlein 1917 as ennaghtyn ny s'jerkallee orroo nish. Ren Kupala çhyndaa ram obbraghyn gys y Velarooshish, goaill stiagh arrane ny Marksee, L'Internationale. Ansherbee, ren Kupala freayll ny kianglaghyn echey lesh ny gleashaghtyn ashooneyragh noi-Hoveidjagh ayns Pobblaght Ashoonagh y Velaroosh. Ren y lught-reill ayn coyrlaghey rish eh dy scughey gys y Çheckoslovack er eebyrt car keayrt ayn 'sy vlein 1927. 'Sy Roosh va'n lught reill noa credjal dy nee persoon neuhreishteilagh v'ayn er yn oyr dy row ad credjal dy row ny h-eieyn echey bunnit er yn ashoonaghys, red nagh vel er-laccal ec y lught reill. Ansherbee, haink jerrey lesh y neuhreishteilys ec Kupala tra ren eh soilshaghey magh screeuyn leshtal ayns ny 1930yn.
Va Aundyr Lenin bronnit er 'sy vlein 1941 er son y çhaglym feeleeagh Ад сэрца (Ad sertsa, "Veih'n Chree").
Ren Kupala scughey gys Moscow as, lurg shen, gys y Tatarstaan er oyr yn aslaynt echey car y ruegys er y Velaroosh liorish y Ghermaan Natseeagh 'sy vlein 1941. Ren eh goll er oaie lesh ny screeuynyn echey veih ny buill shen as ny daanyn shen pohlldey parteenee Velarooshagh noi'n Ghermaan Natseeagh. Hooar eh baase ayns Moscow 'sy vlein 1942 lurg tuittym sheese er greeishyn ayns Thie Oast Moskva. Dy h-oikoil, v'eh coontit dy nee baase drogh-haghyrtagh v'ayn agh ta deiney ennagh foast smooinaghtyn dy nee hene-varroo ny marroo v'ayn.
Haink er Kupala dy ve coontit myr cowrey y chultoor Belarooshagh car y lhing Hoveidjagh. Va thie tashtee currit er bun da Kupala ayns Minsk liorish eiyrtyssyn y ven heshee echey 'sy vlein 1945. Jiu, she thie tashtee yn lettyraght share 'sy Velaroosh t'ayn. She Hrodna balley dooie Ollooscoill Steat Yanka Kupala, va currit er bun 'sy vlein 1978.
Hochschule für Musik Detmold
right|thumb|350px|Yn ard-hie, 2008 Ta Colleish Chiaullee Detmold (Hochschule für Musik Detmold) coontit myr fer jeh ny scoillyn ciaullee as keim ollooscoill oc 'sy Ghermaan. T'ee soit ayns Detmold, y Ghermaan. Ta'n cholleish çhebbal keimyn ayns cummey kiaull, ayns greieyn kiaullaneagh, pianney, goo, kiaulldramey, as stiurey, myrane lesh keimyn 'sy chiaull chillagh as ynsagh kiaullee.
Strughtoor
'Sy vlein 2007 ren 594 scollagyn goaill y maireanagh, myrane lesh 22 scollag hosharagh. Ta'n cholleish stiurey mysh 300 cuirraghyn kiaull dagh blein. She yn Olloo Martin Christian Vogel y Stiureyder ec y traa t'ayn. 'Sy vlein 2008 v'eh aa-reiht er son imbagh elley. She ny h-ollooyn André Stärk as Norbert Stertz ny Co-Stiureyderyn. Va Hans Bertels pointit myr Shansyleyr ayns Boaldyn 2007. Ayns Mee ny Nollick 2006 va Stiftung der Hochschule für Musik Detmold ("Undinys Cholleish Chiaullee Detmold") currit er bun son reaghey argid ry hoi immeeaghtyn neuchadjinagh.
Yakub Kolas
She screeudeyr as feelee Belarooshagh va Yakub Kolas (Jakub Kołas; Яку́б Ко́лас, ruggit myr Міцке́віч Канстанці́н Міха́йлавіч, Kanstantsin Mikhailavich Mitskievich er 3 Sauin [ S.A. 22 Jerrey Fouyir] 1882 – 13 Luanistyn, 1956). Cossneyder Feelee Theayagh PHH ny Belaroosh (1926) as oltey (1928) as lhiass-eaghtyrane (veih'n vlein 1929) Cholleish Oaylleeaghtyn ny Belaroosh v'ayn.
Ta enney mooar er Kolas er son y cho-ennaghtyn echey rish y theay Belarooshagh. T'eh so-akin 'syn ennym screeuee echey 'Kolas' as eh çheet er "cleaysh arroo" 'sy Velarooshish. Ren eh screeu ny h-arraneyn Arraneyn y Chappeeys (1908) as Arraneyn y Teaghyn (Песьні-жальбы, 1910), ny daanyn Thalloo Noa (Новая зямля, 1923) as Simon y Kiaulleyder (Сымон-музыка, 1925), as ram skeealyn as cloiaghyn-ardan. Ta'n daan echey, Bwaane yn Eeasteyr (Рыбакова хата, 1947) cur sheese er y troddan lurg unnaneyssey yn Velaroosh rish yn Unnaneys Soveidjagh. Ta'n treeskeealag echey Ec y Chrossag (1954) cur sheese er seihll ny Belarooshee chadjin as lught deynlagh yn tushtey roish yn Irree Magh. Va Aundyr Steat UPSS bronnit er ayns ny bleeantyn 1946 as 1949.
thumb|left|200px|Lhiaght cooinaghtyn da Yakub Kolas ayns [[Minsk.]]
Treasure Planet
She scannane contoyrtys jantys far-skeealaght heanse bioghit Americaanagh voish y vlein 2002 eh Treasure Planet. Hie yn scannane er ny ghientyn liorish Walt Disney Feature Animation as er ny skeaylley liorish Walt Disney Pictures er 27 Sauin 2002. Y 43oo ard-scannane bioghit Disney, she aachummey far-skeeal sheanse jeh'n noaskeeal contoyrtys Treasure Island (1883) liorish Robert Louis Stevenson t'eh.
Slieau
right|thumb|[[K2, y Phakistaan - y nah vullagh s'yrjey er y Chruinney, lurg Slieau Everest.]] right|thumb|[[Chimborazo (volcaan)|Chimborazo, Ecuador, y boayl s'odjey veih çheshvean y Chruinney.]] Ta'n fockle slieau çheet er cummey thallooin mooar ta sheeyney magh ny s'yrjey na'n thalloo mygeayrt y mysh, ayns cummey mullagh dy cadjin. Dy mennick ta slieau ny s'eaynee na cronk. Ayns ny h-Ellanyn Goaldagh ta creg-oaylleeyn coontey dy nee slieau eh mullagh ennagh ta ny s'yrjey na 610 m (2,000 tr). She Slieau Everest (8,848 m; 29,029 tr) y slieau s'yrjey er y Chruinney. She Olympus Mons (21,171 m; 69,459 tr) er Mart y slieau s'yrjey, choud's ta fys ain, ayns Corys ny Greiney.
Jishag y Nollick
right|thumb|Meer ass The Examination and Tryal of Father Christmas (1686) liorish Josiah King. V'eh soilshit magh beggan lurg cur er ash y [[Nollick myr laa noo ayns Sostyn.]] She persoon cowreydagh kianglt rish y Nollick eh Jishag y Nollick (Daidí na Nollag ny Dadaí na Nollag, Dadaín na Nollaig). Ta persoon cosoylagh lesh yn ennym cheddin goll er mayrn ayns ram çheeraghyn elley, goaill stiagh y Reeriaght Unnaneysit, y Chanadey, ny Steatyn Unnaneysit, yn Austrail, a.r.e. (Father Christmas), y Rank (Père Noël), y Spaainey (Papá Noel), y Chataloan (Pare Noel), y Vrasseel (Papai Noel), y Phortingal (Pai Natal), yn Iddaal (Bobbo Natale), as y Vritaan (Tad Nedeleg). Ayns ny laaghyn t'ain, ta Jishag y Nollick ceau cullee ghial-yiargey, agh ayns ny h-eashyn Victorianagh as Tiudaragh ren eh ceau cullee ghial-eayney.
Va Jishag y Nollick ny hoylley jeh spyrryd y ghennallys car y Nollick, agh cha row eh ny ymmyrkagh jeh giootyn as cha row kiangley er lheh echey rish paitçhyn. Ren soyllaghyn roie-noa-emshyragh jeh ymmyrkagh giootyn veih shennaghys yn agglish, ta shen dy ghra Noo Niglus, as beeal-arrish mestey rish eie Jishag Nollick ny h-Ellanyn Goaldagh son dy chroo Noo Niglus. Cosoylaght rish Noo Niglus, ta Jishag y Nollick er ny choontey myr y cheddin rish y çhenn-chredjue ayns Woden.
Antonio Molinari (peinteyr)
thumb|right|250px|Ta Ard-ooashley yn [[gauin airhey|ghauin airhey (1700–1702) ry-akin ayns Thie Tashtee yn Waagaght]] She peinteyr Iddaalagh jeh'n eash Varockagh 'sy Veneesh va Antonio Molinari (21 Jerrey Geuree 1655 - 3 Toshiaght Arree 1704), ta goll er enney chammah myr il Caraccino.
Beashnys
She mac lesh peinteyr va Molinari, as v'eh currit magh fo prindeys Antonio Zanchi 'sy Veneesh. Hayrn eh cummaght voish ny peintalyn breeoil as gastey liorish peinteyryn Naaplagh lheid as Luca Giordano. Dy cadjin, pheintal eh skeealyn tharmaneagh er y feayn-skeealeydaght as er y chraueeaght er carmeishyn mooarey. Hug y mod shen lesh cleayney mooar er e doltey lesh (1697–1703), Giovanni Battista Piazzetta, as e vod mooar v'echey.
Moir-agglish Phurt ny h-Inshey
thumb|left|Yn eear-voir-agglish Ta Keeill Voir-agglish Noo Carmane ny Moir-agglish Phurt ny h-Inshey ny soie ayns Purt ny h-Inshey, Mannin. Ta'n voir-agglish ny skylley da Skeerey Charmane, as ee goaill stiagh balley Phurt ny h-Inshey. Hooar y cheeill staydys moir-agglish liorish Slattys Tinvaal 'sy vlein 1980. Va shenn cheeill Noo Charmane soit çheusthie jeh boallaghyn Chashtal Phurt ny h-Inshey, agh huitt eh stiagh ayns stroailtyssyn ayns ny 1700yn.
Antonio Molinari (peinteyr)
Obbraghyn
Ta e obbraghyn goaill stiagh
Moir-agglish Phurt ny h-Inshey
Ta dean as cabdil ec y voir-agglish. Ta Aspick Sodor as Vannin ny ghean trooid oik, as ta'n chabdil jeant seose jeh Ard-jaghin Vannin trooid oik as kiare canoinyn, as ad nyn glere skeeragh. Cha nel Viggar Skeerey Charmane ny h-oltey jeh'n chabdil.
Zblewo
She balley beg ayns twoaie yn Pholynn eh Zblewo (Zbléwò; Hoch Stüblau). T'eh ny hoie mysh 14 km (9 mi) çheu heear veih Starogard Gdański as 52 km (32 mi) çheu heear yiass veih'n phreeu-valley ardjynagh Gdańsk ayns Coontae Starogard, Queiggey Pomorze. 'Sy vlein 2005 va 3,263 deiney cummal 'sy valley beg.
Peitshag
Ta'n pheitshag (Prunus persica) ny dooie 'sy ghenus Prunus. T'ee gymmyrkey mess sooagh yn-ee lesh yn ennym cheddin er. T'ee ny billey yn-lhoamey ta gaase dys 4-10 m er yrjid, as t'ee coontit mastey'n fo-chynney Prunoideae 'sy chynney Rosaceae. T'ee crang-oardit myrane lesh yn almon 'sy fo-ghenus Amygdalus 'sy ghenus Prunus, as ad scarrit veih ny fh-ghenussyn elley rere y skilley sheelagh craplit.
Robert Falcon Scott
Va'n Captan Robert Falcon Scott (6 Mean Souree 1868 – c. 29 Mayrnt 1912) ny offishear Goaldagh 'sy Lhuingys Chaggee Reeoil as ny ronseyder ren stiurey daa hurrys dys ardjyn yn Antarctagh: turrys Discovery eddyr 1901 as 1904 as turrys meechronneydagh Terra Nova eddyr 1910 as 1913. Er y chied hurrys, ren eh recortys jiass noa erreish da shooyl dys y dowan-lheead 82°S as ren eh ronsaghey magh Ard-chlaare yn Antarctagh raad dy vel Ard y Jiass ny hoie. Er y nah hurrys, stiur Scott skimmee queig sleih ren roshtyn Ard y Jiass er 17 Jerrey Geuree 1912, ny sloo na queig shiaghtinyn lurg turrys Ard Jiass Amundsen.
Daill quaiyl marish skimmee voddey cho-hassooagh voish y vun-champ, gyn bwooise da saraghyn screeuit Scott. As ad 162 veeilley (261 km) voish y vun-champ ec Kione Hut as mysh 12.5 veeilley (20 km) voish y chied stoyr elley, hooar Scott as e skimmee baase. Tra dy row kirp Scott as e skimmee feddynit magh, v'ad ayns shelloo ny chied fossylyn Antarctagh va feddynit magh rieau. V'eh reaghit dy row ny fossylyn shen çheet ass y villey Glossopteris as ren ad shickyraghey dy nee mooar-rheynn cheylljagh va kianglt rish mooar-rheynnyn elley va'n Antarctagh.
Roish my row Scott pointit yn turrys Discovery y stiurey, va coorse bea echey myr offishear lhuingyssagh 'sy Lhuingys Chaggee Reeoil. Ayns 1899 haink eh quail y Reejerey Clements Markham, eaghtyrane y Çheshaght Heer-oaylleeagh Reeoil raad ren eh feddyn magh er turrys Antarctagh plannit. Chur eh rish dy arryltagh y turrys shen y stiurey. Lurg y cheim shen, haink er dy ve kianglt dy neuscartagh rish yn Antarctagh, red v'eh çhymnit rish feie yn 12 blein yerrinagh jeh'n vea echey.
Lurg naight e vaaish, haink er Scott dy ve kelloorit myr feniagh, red ta ry-akin ayns earroo ny lhiaghtyn va troggit seose harrish y Reeriaght Unnaneysit. Ansherbee, ayns ny jeihaghtyn jeianagh jeh'n 20oo eash, dirree feyshtyn magh bentyn rish e chooieys as e ambee. Ta traghteyryn 'sy 21d eash jeeaghyn er Scott ny smoo jarrooagh erreish daue feddyn magh dy duitt y çhiassid ny sloo na −40 °C (−40 °F) ayns Mee Vayrnt 1912, as erreish daue feddyn magh oardee screeuit Scott raad ren eh sarey ny fwirranyn moddee çheet ny whaiyl as cur cooney da er y turrys er ash
Baile Iúiliáin
Ta Baile Iúiliáin (Julianstown) ny valley beg ayns shiar Choontae yn Vee, Nerin. T'eh soit faggys da Droghad Aah er raad yn R132 er gerrey da camp Maigh Muirí. Ta awin an Ainí roie trooid y valley beg as roie jeeragh gys an Inse 3km er fodjeeaght, raad t'ee roie stiagh ayns Mooir Vannin. Ta keeill Chatoleagh as keeill Phrotestoonagh 'sy valley beg, myrane lesh bunscoill as thie lhionney.
Georg Brandt
She kemmigagh as meain-oayllee Soolynnagh va Georg Brandt (26 Mean Souree 1694 – 29 Averil 1768). Ta enney share er er-yn-oyr dy nee eshyn ren feddyn magh y cobalt mysh y vlein 1735. She eshyn va'n chied dooinney ren feddyn magh meain nagh row er enney ayns ny shenn traaghyn. Ta enney er chammah son soilshaghey magh far-chemmigee volteyragh va gobbraghey car e vea.
Bruce Willis
Ta scannaneyn elley marish Willis goaill stiagh The Last Boy Scout (1991), Pulp Fiction (1994), 12 Monkeys (1995), The Fifth Element (1997), Armageddon (1998), The Sixth Sense (1999), Hart's War (2002), Tears of the Sun (2003), Hostage (2005), Moonrise Kingdom (2012), as Motherless Brooklyn (2019). Ayns ny bleeantyn jeianagh jeh'n choorse echey, ren Willis cloie ayns ram scannaneyn lesh bushaidyn injilley nagh row feddynit dy mie ec cremeyderyn as y lught fakin. Ayns Mayrnt 2022, ren lught thie Willis fogrey dy row eh girree ass lurg faaishnys-enn yn aphasia, foaynoo ta bentyn rish baght glare.
Myr arraneyder, ren Willis skeaylley mag e chied albym The Return of Bruno ayns 1987, as hie daa albym elley magh echey ayns 1989 as 2001. Ren eh cloie da'n chied cheayrt er Broadway ayns aa-chummey ardan jeh'n lioar Misery ayns 2015. Ta Willis er gheddyn ram accolaidyn eigsoylagh harrish y choorse echey, goaill stiagh Aundyr Golden Globe, daa Aundyr Primetime Emmy, as daa Aundyr People's Choice. Hooar eh roltage er y Hollywood Walk of Fame ayns 2006.
Limmeragh
Ta Limmeragh (Limerick, Luimneach) ny trass chaayr smoo ayns Pobblaght Nerin as ny chiarroo caayr smoo er yn ellan. Goaill stiagh ny fo-valjyn as ny binn chaayragh, ta 90,757 deiney cummal 'sy chaayr. Ta Limmeragh ny nah chaayr smoo ayns Queiggey Mooan lurg Corkee. Ta'n chaayr ny soie er ram ellanyn as cassyn ny Shannon, yn awin s'liurey ayns Nerin lesh inver eck er gerrey da'n chaayr.
Baljyn as caayryn lannoonit
Ta Limmeragh lannoonit rish ny baljyn as caayryn shoh heese:
Ryan Kwanten
She aghteyr as gienteyder Austrailagh eh Ryan Christian Kwanten (ruggit er 28 Sauin 1976). Chloie eh Vinnie Patterson voish 1997 derrey 2002 'sy drama sheabin Austrailagh Home and Away. Lurg shen, hie eh stiagh cloie 'sy straih drama jeigeyr Americaanagh Summerland, raad chloie eh Jay Robertson. Voish 2008 derrey 2014, chloie eh Jason Stackhouse ayns True Blood. Voish 2018 derrye 2019 reh eh gientyn as cloie 'sy straih drama kimmeeys The Oath myr Steve Hammond. Ayns 2021 chloie eh 'sy straih haglit drama atçhim Them myr George Bell. Ayns 2022, chloie eh Thomas Weylin ayns Kindred,straih aa-chummit ta bunnit er y noaskeeal jeh'n ennym cheddin voish 1979 liorish Octavia E. Butler.
Bucha, Queiggey Kyiv
Bucha (Буча), she Balley Feniaghtagh as caayr eh ayns Queiggey Kyiv faggys da Kyiv ayns twoaie yn Ookraan.
Traartys Bucha
Er 2 Averil 2022, hoshee coontyssyn naight as feeshanyn çheet magh as ad taishbyney straidyn Bucha as ad coodit liorish kirp gheiney ayns eaddeeyn shivoilagh. Va laueyn kianglt ec fir jeu. Rere ny chied ooillaghyn, va ny smoo na 280 corp feddynit 'sy chaayr.
Atlantis: The Lost Empire
She scannane contoyrtys scannane far-skeealaght heanse bioghit Americaanagh voish y vlein 2001 eh Atlantis: The Lost Empire. Va'n scannane crooit ec Walt Disney Feature Animation, as v'eh ny 41d entreil ayns canoin Disney Animation as ny chied scannane far-skeealaght heanse. Va'n scannane screeuit liorish Tab Murphy, stiurit liorish Gary Trousdale as Kirk Wise, as gientit liorish Don Hahn, as ta'n scannane goaill stiagh ram aghteyryn mooarey, goaill stiagh gooyn Michael J. Fox, Cree Summer, James Garner, Leonard Nimoy, Don Novello, Phil Morris, Claudia Christian, Jacqueline Obradors, Jim Varney ('sy phaart scannane jerrinagh echey), Florence Stanley, John Mahoney, David Ogden Stiers as Corey Burton. Ta'n scannane bunnit ayns 1914 as ginsh skeeal mychione çhengoayllee aeg enmyssit Milo Thatch, t'er gheddyn lioar chasherick. T'eh credjal dy nee yn lioar stiurey eshyn as e wirran dys balley caillt Atlantis.
Kiangley eeaneagh
Ta kiangley eeaneagh (ny "lectrofioosagh") jeant tra ta un lectrane, er-nonney ny shlee na shen, goll er coonrey eddyr breneenyn. Tra ta breneen naeear coayl lectrane(yn), t'eh çheet dy ve ny eeane jarrooagh - she floag lughtit t'ayn: ta ny shlee protaneyn na lectraneyn 'sy vreneen. As tra ta breneen naeear cosney lectrane(yn), t'eh çheet dy ve ny eeane jiooldagh - she floag lughtit t'ayn: ta ny shlee lectraneyn na protaneyn 'sy vreneen.
Sampleyr
Tra ta breneen sodjum coayl yn ynrican lectrane ta syn ynneig sodjey magh, eisht ta 8 lectraneyn sy nah ynneig sodjey magh: Na (2, 8, 1) → Na+ + lectrane.
Cha nel breneen naeear sodjum coayl lectrane dy aashagh - ta'n tayrnys eddyr y çheshvean (lught jarrooagh) as y lectrane (lught jiooldagh) lhiettal shen. Agh ta breneen sodjum cur lectrane da breneen cloreen aashagh dy liooar. Ta shoh taghyrt tra ta breneen sodjum kiangley lesh breneen cloreen dy yannoo co-vreneen dy chloreed sodjum, lurg da ny breneenyn v'er jeed dy ve nyn eeaneyn.
My nee yn breneen sodjum cur yn lectrane sodjey da'n vreneen cloreen, s'baghtal dy bee 8 lectraneyn ayns ny fynneigyn sodjey magh ec y jees oc - as dy bee yn jees oc jeant booiagh! Ta Na çheet dy ve Na+, as ta Cl çheet dy ve Cl-, as da'n daa eeane goll er tayrn ry-cheilley dy yannoo co-vreneen dy NaCl - cloreed sodjum (sollan). Ta kiangley eeanagh eddyr yn eeane sodjum as yn eeane cloreen.
Sampleyr Elley
Ta magnaishum lostey dy gial ayns ocsygien, as ta shen croo poodyr bane ta shin gra ocseed vagnaishum rish. Ta gagh co-vreneen jeh ocseed vagnaishum jeant ass eeane Mg2+ as eeane O2-. Shoh reaghey ny lectraneyn ayns ny breneenyn shoh:
Ta gagh breneen Mg cur e lectraneyn mooie da breneen ocsygien. Er yn oyr dy vel daa lectrane caillit ec y vreneen Mg, ta shin screeu symbol yn eeane myr Mg2+. As er yn oyr dy vel daa lectrane cosnit ec y vreneen O, ta shin screeu yn eeane shen myr O2-.
Ollooscoill ny h-Oaylleeaghtyn Feamagh, Ostwestfalen-Lippe
She undinys steat ta kiarail ronsaghey magh as ynsagh s'yrjey ayns kiare buill 'sy Ghermaan eh Ollooscoill ny h-Oaylleeaghtyn Feamagh, Ostwestfalen-Lippe (Hochschule Ostwestfalen-Lippe ny Hochschule OWL). Ta'n ard-champus soit ayns Lemgo, agh ta tree campussyn elley ry-gheddyn ayns Detmold, Höxter as Warburg chammah. Ta mysh 6,500 scollagyn claarit ayns 9 olloo-rheynnyn 'syn ollooscoill.
Celtibeirish
Y Cheltibeirish, she çhengey Cheltiagh va goll er loayrt ec ny Celtibeiree er Lieh-innys ny h-Ibeir eddyr ushtaghyn eaghtyragh ny h-awinyn Duero, Tajo, Júcar as Turia as Ebro. Ta feanish ayn jeh'n çhengey ayns begnagh 200 screeunyn veih'n chied as y nah eash RC. Ta'n chooid smoo jeu screeuit sheese 'syn abbyrlhit Celtibeiragh, agh ta fir ayn 'syn abbyrlhit Romanagh chammah. Ta ny screeunyn by lhiurey ry-gheddyn er tabladyn Botorrita, tabladyn ooha veih Botorrita faggys da Zaragoza veih'n chied eash RC. T'ad enmyssit Botorrita I, III as IV (ta Botorrita II 'sy Ladjyn).
Percival Lowell
She delleyder, ughtar, maddaghteyr, as rollageyder Americaanagh va Percival Lowell (13 Mayrnt 1855 – 12 Sauin 1916). Ta enney mie er son cur rish y çheiltynys dy row ammyryn er Mart, as ren eh yrjaghey as cur rish sheiltynyssyn y nuyoo planaid çheusthie jeh Corys ny Greinney. Chur eh Reayrtlann Lowell er bun ayns Flagstaff, Arizona, as ren eh cur er bun toshiaght yn eiyrtys chur rish feddyn magh Pluto 14 bleeaney lurg e vaaish.
Wiesbaden
Ta Wiesbaden ny chaayr as ny chommyoon ayns Hessen ayns sheear hwoaie yn Ghermaan. 'Sy vlein 2011 va ny smoo na 277,000 dy 'leih cummal ayn as mygeayrt 2.26 millioon 'sy valjaght. Ta'n chaayr soit er awin y Rhine ta roie trooid y chaayr.
Home on the Range (scannane 2004)
She scannane aittys kiaullee Heear bioghit Americaanagh voish y vlein 2004 eh Home on the Range. Va'n scannane gientit liorish Walt Disney Feature Animation as skeayllit magh liorish Walt Disney Pictures. Y 45oo ard-scannane bioghit Disney, she eshyn va'n scannane jerrinagh lesh Disney va bioghit lesh aghtyn tradishoonagh derrey The Princess and the Frog ayns 2009 as Winnie the Pooh ayns 2011.
Edward Forbes
She najooragh Manninagh va Edward Forbes (12 Toshiaght Arree 1815 – 18 Sauin 1854). Ayns 1846, chur eh yn eie roish dy row rheynn magh ny lossraghyn as beiyn sleitagh er ny ve broojit sheese ny lhiargeeyn, as dy row ellanyn mooiragh ennagh kianglt rish y vooar-heer car yn eash rioee yeianagh. Va'n choghleashaght shen, va'n chied chur sheese najooragh er rheynnyn dooieyn t'er ellanyn as bir sleitagh ta lioroo hene jiu, feddynit magh ec Charles Darwin lesh hene. Chur Darwin feeudys yn eie shen da Forbes. Hayrn eh dy neuyesh y sheiltynys asoagh, dy dy vel bea fo honn tuittym dys poynt ennagh raad nagh vel cummaghyn bea jargal ve ayn.
Brother Bear
She scannane drama aittys fansee kiaullee bioghit Americaanagh voish y vlein 2003 eh Brother Bear. Hie yn scannane er ny ghientyn liorish Walt Disney Feature Animation as er ny skeaylley liorish Walt Disney Pictures. She eshyn y 44oo ard-scannane bioghit Disney.
Jessica Li
She cloieder badmyntyn Manninagh ee Jessica Li (ruggit er 23 Mayrnt 1998).
Brother Bear
'Sy scannane, ta Kenai, guilley dooghyssagh Alaska, shelgey maghouin as t'eh marroo eh. Agh, ta ny Spyrrydyn brasnit jannoo maghouin ass Kenai hene myr pennys er-yn-or dy vel farg orroo. Son ve ny ghuilley reesht, lhisagh da Kenai jurnaaghey dys slieau raad ta Lossan y Twoaie bentyn rish y dowan.
Jessica Li
Ayns Gammanyn ny h-Ellanyn, 2017, chossyn ee rheynn ny singylyn, as, marish Kimberley Clague, chossyn ee rheynn ny dooblaghyn. Chammah's shen, haink Mannin stiagh 'sy trass ynnyd ayns ny gammanyn cheddin.
Brother Bear
Hie scannane eiyrtyssagh, Brother Bear 2, er ny skeaylley magh jeeragh er feeshan er 29 Luanistyn 2006.
An Scrín, Coontae yn Vee
She balley beg as teiy-rheynn ayns Coontae yn Vee, Nerin, eh an Scrín (Skryne ny Skreen). Ta'n balley beg soit er, as mygeayrt, cronk ennoil eddyr preeu-raaidyn yn N2 as yn M3, er gerrey da Teamhair na Rí. Ta keeill Chatoleagh, bunscoill, halley baljey, tree thieyn lhionney, as commyn CLG 'sy valley beg.
Sheeinteyder
thumb|right|Sheeinteyder doo stroll She garmad çhionn da mraane eh yn sheeinteyder. Dy tradishoonagh t'eh ceaut myr fo-eaddagh ben. She'n vun-chooish echey na dy seiy seose ny keeaghyn liorish çhionney noi'n skairt s'yrjey as y gleashaghey shen broojey seose ny keeaghyn, tra t'eh cur cummey er y vouin. Ayns ny laaghyn t'ayn, foddee dy vel eh ymmydit myr coodagh keeagh seiy-seose fo gooyn lesh cooyl injil, ny myr cammee son eaddeeyn mooie.
Ta sheeinteyderyn noa-emshyragh jeant seose ass pannylyn meainagh ayns ynnyd jeh'n chraueaghey tradishoonagh.
William Ramsay
She William Ramsay (1852-1916) y kemmigagh Albinagh ren feddyn magh queig jeh ny gassyn ooasle. Rug eh ayns Glaschu, as ren eh studeyrys er y chemmig 'sy Ghermaan fo stiurey Robert Bunsen. Ta sleih cooinaghtyn er Ramsay er yn oyr dy dooar eh magh argon (1894), hailium (1895), neoin (1898), krypton (1898) as xenon (1898). Scarr eh neoin, krypton, as xenon veih aer va jeant ny ushlagh. Chossyn William Ramsay Aundyr Nobel ayns 1904 son geddyn ny queig gassyn ooasle imraait heose. left|thumb|Ramsay gobbraghey 'sy teyrlann echey
Raica Oliveira
She craishteyder Brasseelagh ee Raica Oliveira (ruggit er 22 Jerrey Geuree 1984). Ta enney urree son yn obbyr ta jeant eck marish shiartanse dy cholughtyn, goaill stiagh Emanuel Ungaro, Dior, Dolce & Gabbana, Yves Saint Laurent, Vogue, Chanel, Lancôme, Victoria's Secret, Pepe Jeans, Sports Illustrated Swimsuit Issue, JLO, H&M, Elle, Marie Claire, TNG, Ann Taylor as XOXO. Voish y vlein 2008, t'ee er ny ve gobbraghey myr earisheyr fassan marish Jornal Record.
Yn Chrimeea
right|thumb|Reayrtys far-rollageagh er y Chrimeea right|thumb|Caslys-çheerey ny h-Ookraan She lieh-innys er coose hwoaie jeh'n Vooir Ghoo ta begnagh cruinnit slane lesh ushtey eh Lieh-innys ny Crimeea (Крымский полуостров Krymskiy poluostrov; Кримський півострів Krymskyy pivostriv; Qırım yarımadası), ny yn Chrimeea (Rooshish: Крым Krym; Ookraanish: Крим Krym; Tatarish Chrimeeagh: Qırım) dy h-aashagh. Ta'n lieh-innys soit çheu yiass veih çheer vooar yn Ookraan as çheu heear veih'n ard Rooshagh Kuban. T'ee çhemmit liorish daa vooir: y Vooir Ghoo as Mooir Azov 'sy niar. T'ee kianglt rish çheer vooar yn Ookraan liorish Quing Hallooin Perekop as t'ee scarrit veih Kuban liorish Keyllys Kerch.
Ta reiltys yn ellan de jure fo reiltys yn Ookraan, agh de facto fo reiltys y Roosh. She Pobblaght Hene-reiltagh ny Crimeea yn unnid Ookraanagh as she Pobblaght ny Crimeea yn unnid Rooshagh. Ta Caayr Sevastopol, unnid gurneilys ynnydagh elley 'sy neear yiass, fo stiurey yn Roosh chammah, gollrish Pobblaght ny Crimeea.
Kent
Ta daa slyst jeig ec y choontae reiragh: Sevenoaks, Dartford, Gravesham, Tonbridge as Malling, Maidstone, Tunbridge Wells, Swale, Ashford, Canterbury, Shepway, Thanet, as Dover. Ta'n choontae jesh-chliaghtagh goaill stiagh y lught-reill unnaneagh Medway myrgeddin.
Petro Poroshenko
She fer dellal as politickeyr Ookraanagh eh Petro Oleksiyovych Poroshenko (Петро́ Олексі́йович Пороше́нко; ruggit 26 Mean Fouyir 1965). She Eaghtyrane yn Ookraan v'eh eddyr 2014 as 2019. V'eh ny Hirveishagh Cooishyn Joarree eddyr 2009 as 2010 as ny Hirveishagh Traghtee as Lhiasaghey Tarmaynagh ayns 2012. Eddyr 2007 as 2012, v'eh ny 'er toshee er Coonseil Vanc Ashoonagh yn Ookraan. V'eh reiht myr eaghtyrane er 25 Boaldyn 2014 as ren eh feddyn 54.7% jeh ny teiyn 'sy chied cheayrt. Er yn oyr shen, v'eh reiht gyn roie ersooyl. Car yn eaghtyraneys echey, ren eh stiurey as reilley yn Ookraan car y Chaggey Rooshagh-Ookraanagh, as ren eh broojey ny forseyn atçhimagh ny s'diuney ayns ard Donbas. Ghow eh toshiaght jeh obbraghey co-hymey rish yn Unnaneys Oarpagh tra ren eh fo-screeu Conaant Copharteeys yn Ookraan rish yn Unnaneys Oarpagh.
Chicken Little (scannane 2005)
She scannane aittys far-skeealaght heanse Americaanagh voish y vlein 2005 ta bioghit lesh co-earrooder eh Chicken Little. Va'n scannane gientit liorish Walt Disney Feature Animation. T'eh bunnit dy anhickyr er y çhee-skeeal Anglo-Hostynagh "Henny Penny". Y 46oo ard-scannane bioghit Disney, v'eh stiurit ec Mark Dindal voish scaa-chloie liorish Steve Bencich, Ron J. Friedman, as Ron Anderson, bunnit er skeeal liorish Mark Kennedy as Dindal.
Yn Chrimeea (reddaghey)
Shimmey keeall lesh yn enmys yn Chrimeea:
Mynoashyr
right|thumb|250px|Mynoashyr [[ollan|olley.]] She sorçh d'eaddeeyn ta ceaut er ny cassyn heese ee mynoashyr. Ta'n chass heese coontit myr nane jeh troareyryn ollish smoo 'sy chorp as foddee ee gientyn ny smoo na pynt d'ollish 'sy laa. Ta mynoashyryn cur cooney da maanalys ny h-ollish as lhiggey da astreeaghey ny h-ollish dys ardjyn raad foddee ee gaalaghey.
Pobblaght y Chrimeea
She aarheynn chonastagh jeh'n Roosh ee Pobblaght y Chrimeea (Республика Крым, Respublika Krym; Tatarish Chrimeeagh: Къырым Джумхуриети, Qırım Cumhuriyeti; Республіка Крим, Respublika Krym). T'ee soit er lieh-innys y Chrimeea. Dy h-eddyrashoonagh, t'ee coontit myr cooid de jure jeh'n Ookraan, agh, er 18 Mayrnt 2014, haink er yn ard, myrane lesh Caayr Sevastopol, dy ve ny chooid jeh'n Roosh de facto.
Plan earrooaghey çhellvane
She skeym earrooaghey eh plan earrooaghey çhellvane ta goll er ymmyd 'sy çhellinsh son earrooyn çhellvane y rheynn magh da fo-screeudeyryn as son eamyn çhellvane y stiurey ayns greasane çhellvane. Dy mennick, ta earrooyn çhellvane goll er brishey sheese ayns tree rheynnyn - y coad eddyr-ashoonagh (lheid as +44 y Reeriaght Unnaneysit as Vannin, +353 Nerin, a.r.e.), y coad ardjynagh (0207 as 0208 ayns Lunnin, 01624 ayns Mannin, 028 ayns Nerin Hwoaie, a.r.e.) as yn earroo ynnydagh. Dy mennick, tra ta dooinney cur eam er earroo çhellvane eddyr-ashoonagh, ta'n chied "0" 'sy choad ardjynagh goll er scryssey magh. M.s. my vel earroo çhellvane ayn ayns Lunnin as 1234567 yn earroo echey as 0208 y coad ardjynagh echey, foddee dooinney 'syn ard cheddin cur eam er yn earroo gyn coad erbee, .i. lesh yn earroo cadjin 1234567. My vel dooinney ayns ard elley geearree eam y chur er yn earroo shen, lhisagh eh cur fys er yn earroo lesh y choad ardjynagh, .i. 02081234567. Ansherbee, my vel dooinney ayns çheer elley geearree eam y chur er yn earroo, lhisagh eh cur fys er yn earroo lesh y choad ardjynagh as y choad eddyr-ashoonagh, .i. +442081234567, as y cowrey "+" shassoo son y coad magh.
Jane Edwards
She noaskeealagh Bretnagh ee Jane Edwards. V'ee ruggit ayns Niwbwrch, Moan ayns 1938. Dobbyr ee myr ben-ynsee roish my hie magh ee. Chossyn ee ymmodee aundyryn, goaill stiagh cohirrey noaskeeal Eisteddfod Ashoonagh Vretin Llanelli 1962 er son Dechrau Gofidiau, as Aundyr Tir na n-Og ayns 1978 er son Miriam.
Tatumn Milazzo
She bluckaneyr soccer keirdey Americaanagh ee Tatumn Marie Milazzo (ruggit er 17 Averil 1998). T'ee cloie myr fendeilagh marish y chlub Chicago Red Stars 'syn NWSL.
Coorse bea
Va Milazzo ruggit ayns Orland Park, Illinois, as hoshee e coorse bea marish Chicago Eclipse Select roish my ren ee goll stiagh ayns Ollooscoill Carolina Yiass as cloie soccer colaashtagh son South Carolina Gamecocks. Car y lhing eck marish ny Gamecocks voish 2016 derrey 2019, chloie Milazzo 80 gammanyn as scoaral 3 deanyn. V'ee cloie mastey ny Gamecocks tra ren ad cosney tree enmys y Chohagloo Hiar Yiass ayns 2016, 2017, as 2019.
Kimberley Clague
She cloieder badmyntyn Manninagh ee Kimberley Helen Clague (ruggit er 7 Mean Fouyir 1988).
Domhnach Cairnigh
Ta Domhnach Cairnigh ny Domhnach Cearnaigh (Donacarney) ny valley beg ayns shiar Choontae yn Vee, Nerin, er gerrey da'n joarey rish Coontae Lhoo. T'eh soit er gerrey da Baile Uí Mhornáin as queig kilomeadaryn veih çheshvean Ghroghad Aah. Ta keeill Chatoleagh, daa scoill, as thie lhionney 'sy valley beg. Ta daa valley eirinagh 'syn ard shen as ad enmyssit Domhnach Cairnigh Mór ("Doonagh Cairneach Mooar") as Domhnach Cairnigh Beag ("Doonagh Cairneach Beg").
Tórshavnar kommuna
Ta Tórshavnar kommuna (Baljaght Tórshavn) ny valjaght ayns Ellanyn ny Geyrragh. 'Sy vlein 2005 va 19,284 cummaltee 'sy valjaght. Ta'n valjaght jeant seose jeh'n phreeu-valley Tórshavn as y boayl mygeayrt. T'ee coodaghey yn lieh jiass jeh'n ellan Streymoy myrane lesh ellanyn beggey ry laue.
Goursez Vreizh
thumb|Gorsedd ny Britaan ayns 1906 thumb|upright=0.75|Druai Mooar Gwenc'hlan Le Scouëzec ayns 2007 thumb|upright=0.75|Cooinaghtyn keead blein ayns 1999
She Goursez Vreizh ny Gorsedd ny Britaan gorsedd ashoonagh ny Britaan. Dy mennick, ta çhaghteryn goll dys y feailley veih'n gorsedd Bretnagh as veih Gorseth Kernow 'sy Chorn.
Shennaghys
She "Breudeuriezh Drouized, Barzhed hag Ovizion Breizh" (Braaraghys Druaiyn, Bardyn, as Oohee ny Britaan) yn ennym oikoil roie ta currit er.
Thie Vanannan
Ta Thie Vananan (House of Manannan) ny hie tashtee noa-emshiragh ta ny hoie ayns Purt ny h-Inshey, Mannin. Ta'n thie tashtee nane jeh thieyn tashtee jeh chooid Eiraght Ashoonagh Vannin as v'eh troggit 'sy vlein 1997 er costys £5.5 millioonyn. Ta'n thie tashtee jeant seose jeh thie noa myrane lesh cooid jeh Stashoon Traenagh Phurt ny h-Inshey. Va'n thie tashtee bunnit son cur ynsagh da keayrtee mychione aght-bea as tradishoonyn Celtiagh, Loghlynagh as mooiragh yn ellan.
Johan Gadolin
She kemmigagh, fishigagh, as meain-oayllee Finnlynnagh va Johan Gadolin (5 Mean Souree 1760–15 Luanistyn 1852). She Gadolin ren feddyn magh y vunstoo yttrium as t'eh coontit myr ayr y ronsee chemmigagh Finnlynnagh, chammah's shellooder Chaair y Chemmig ec Colleish Reeoil Turku (ny yn Åbo Kungliga Akademi). Va Gadolin jeant ny ghooinney ooasley kyndagh rish yn ard-obbyr ren eh as va Oardyr Vladimir Noo as Oardyr Anna Noo bronnit er.
Beih argid
She billey yn-lhoamey 'sy ghenus Betula ee beih argid (Betula pendula). T'ee dooghyssagh da'n Europey, chammah's sleityn ny Turkee hwoaie. Ta kuse dy lus-oayllee gra dy vel Betula platyphylla (yn Aishey hwoaie) as Betula szechuanica (yn Aishey veanagh) sorçhyn dy veih argid myrgeddin, myr B. pendula arr. platyphylla as B. pendula arr. szechuanica.
Craig Beattie
She aa-vluckaneyr keirdey Albinagh eh Craig Beattie (ruggit er 16 Jerrey Geuree 1984). Chloie eh myr bwoalleyder.
Hoshee eh yn coorse echey lesh Celtic roish my darree eh dys West Bromwich Albion as Swansea City, raad va shaylyn eeasaght echey marish shiartanse dy chlubyn 'sy Football League. Lurg shen, va shaylyn giar echey marish Heart of Midlothian, St Johnstone, Barnet, Dundee, Ayr United, Stirling Albion, Edinburgh City as Elgin City.
Chossyn eh shiaght idd marish Fwirran bluckan coshey ashoonagh ny h-Albey raad ren eh scoaral un cheayrt. Chammah's shen, chloie eh marish ny fwirranyn ashoonagh fo-19, fo-21 as B.
Thangmish
She çhengey Tibetagh-Burmagh ee Thangmish (Thangmish: Thangmi, Nepaalish: Thami). T'ee goll er loayrt ayns Dolakha as Sindhupalcok ayns Nepaal. T'ee gollrish ny çhengaghyn Kiranti er fa y chorys coardailys breearyn t'eck, agh cha nel ee rere y tuarastyl Kiranti ayns aghtyn elley. Ta'n mooinjer s'faggys eck Baram, ny çhengey faggys-varroo ta goll er loayrt ayns Gorkha ayns Nepaal veanagh. Ta co-cheintee eddyr ish as abbyrtyn Newar myrgeddin.
Milla Jovovich
She aghteyr, ard-chraishteyder, as arraneyder Americaanagh ee Milica Bogdanovna Jovovich (Милица Богдановна Јововић; Милица Богдановна Йовович; Милиця Богданівна Йовович; ruggit er 17 Nollick 1975), ta goll er enney dy keirdagh myr Milla Jovovich.
Va Jovovich ruggit ayns Kyiv, PHH yn Ookraan, yn Unnaneys Soveidjagh, agh ren ish as e lught thie arraghey dys Lunnin tra v'ee queig bleeaney d'eash as, lurg shen, ren ad arraghey dys Sacramento, California; fy yerrey, ren ad arraghey dys Los Angeles shiaght mee ny s'anmey. Ayns 1987, tra v'ee 12 vleeaney d'eash, hoshee ee craishtey tra ren Herb Ritts jannoo fotograafyn jee son coodagh yn earishlioar Iddaalagh Lei. Ren Richard Avedon cur ish ayns ny soilsheenyn "Most Unforgettable Women in the World" liorish Revlon. Ayns 1988, ren Jovovich cloie da'n chied cheayrt er y scaailan 'sy scannane çhellveeish The Night Train to Kathmandu as ren ee cloie 'sy chied mooar-scannane eck, Two Moon Junction.